उत्तर प्रदेश के बंदायू में एक शख्स को अपनी पत्नी का शव अपने कंधे पर लादकर ले जाना पड़ा। अपनी पत्नी का शव कंधे पर लादे इस युवक का वीडियो भी वायरल हुआ है। वीडियो में दिख रहा है कि युवक अपनी मृत पत्नी का शव अपने कंधे पर रखकर पैदल ही ले जा रहा है। दरअसल यह मामला जिला अस्पताल की लापरवाही से जुड़ा है। मूसाझाग थाना क्षेत्र के गांव मझारा के रहने वाले सादिक की पत्नी मनीषा जिला अस्पताल में भर्ती थीं। सोमवार (7 मई) को इलाज के दौरान सादिक की पत्नी मनीषा की मौत हो गई। सादिक ने पहले जिला अस्पताल से शव वाहन उपलब्ध कराने को कहा। सादिक ने इस संबंध में अस्पताल के सीएमएस को खत भी लिखा। लेकिन इन सब के बावजूद जिला अस्पताल प्रशासन ने सादिक को शव वाहन उपलब्ध नहीं कराया।